Srijeda 1.4.2020.

**HRVATSKI JEZIK**

**ŠAŠAVDAN, ŽELJKA HORVAT – VUKELJA**

Danas je 1.travnja. Znaš li po čemu je taj dan poseban?

Po tome što danas smiješ nekoga zeznuti, a da se nitko ne naljuti. Pokušaj osmisliti neku šalu i zezni nekoga od svog ukućana. ☺

Prije nego to napraviš, pročitaj tekst ŠAŠAVDAN na 140.strani, od već poznate nam autorice. Kada pročitaš, riješi zadatke (13.ne trebaš).

Budući da si ovih dana dosta pisao/pisala, danas ništa ne zapisuješ u bilježnicu.

*\*Ako si u mogućnosti, pogledaj nastavu na HRT3 gdje ćeš čuti pjesmu „Šala prvotravanjska“*

**Prilagođeni program – NIKOLA** – pročitati priču, pitanja zapisati u bilježnicu i odgovoriti na njih.

**VJESNICI PROLJEĆA**

**TAMARA VRBANOVIĆ**

Zelena livada kupala se u sunčevim zrakama. Kapljice rose sjajile su se na vlatima trave kao mali biseri, prelijevajući se u duginim bojama.

-Uf, što je tvrdo- začuje se slabašan glas. Mala visibaba probijala je slojeve crne zemlje teško dišući. Napokon je uspjela. Polako uspravi tijelo i uzdigne glavu, a njezina bjelina zabljesne u zelenilu.

-Kako je lijepo- reče visibaba upijajući tople sunčeve zrake.

-A gdje su ostali? – upita okrećući se oko sebe.

-Rekli su da će me čekati!- Iz zemlje se začuju tihi udarci. Livadom su nicale bijele glavice.

-Napokon ste došli! – sretno im uzvikne visibaba. Livadom rasuto bijelo cvijeće radosno je pozdravilo proljeće.

**PITANJA:** 1. Kakva je livada?

2. Što se sjajilo na travi?

3. Otkud je niknula visibaba?

4. Kako se visibaba probijala kroz zemlju?

5. Kakvo je vrijeme u priči?

6. Tko je trebao čekati visibabu?

7. Kako se visibaba osjećalana kraju priče?

8. Što cvijeće radi na kraju priče?

9. Nacrtaj visibabu i još 2 vjesnika proljeća.

**MATEMATIKA**

**DIJELJENJE BROJEVA – vježbanje i ponavljanje**

Danas ćeš ponoviti dijeljenje brojeva, za koje se nadam da si usvojio/usvojila. Nije teško, ali potrebno je uložiti samo malo truda. ☺

Riješi radnu na 86. I 87.strani te zbirku zadataka na 96.strani.

**Prilagođeni program – NIKOLA** – prepisati zadatke u bilježnicu i riješiti.

PONAVLJANJE 1.4.2020.

1. Nacrtaj 15 olovaka. 5 olovaka oboji u crveno, 5 u zeleno i 5 i žuto.

Izračunaj koliko je 15:3꞊ i 15:5꞊ .

1. Napiši riječima.

**6:2 ꞊3 šest podijeleno s 2 jednako je 3.**

10:2꞊5

18:3꞊6

20:5꞊4

30:5꞊6

1. Napiši matematičkim znakovima.

**Osam podijeljeno s četiri jednako je dva. 8:4꞊2**

Četrnaest podijeljeno sa sedam jednako je dva. \_\_\_\_\_\_\_\_

Trideset šest podijeljeno sa šest je šest. \_\_\_\_\_\_\_\_

Četrdeset podijeljeno s pet jednako je osam. \_\_\_\_\_\_\_\_

1. Napiši kako se zovu brojevi u dijeljenju.

21:7꞊3

**PRIRODA I DRUŠTVO**

**KULTURNE USTANOVE U ZAVIČAJU - OBRADA**

Jesi li čuo za pojam kulturne ustanove? Učili smo zdravstvene ustanove, no što bi bile kulturne ustanove? Pokušaj odgonetnuti.

Kada si razmislio, otvori udžbenik na strani 90.,91.,92. I 93., pročitaj tekst i saznaj o čemu se radi.

Pogledaj prezentaciju koja se nalazi na našoj web stranici.

Zapiši plan ploče u bilježnicu i riješi radnu na 91. I 92.strani.

Školski rad 1.4.2020.

KULTURNE USTANOVE U ZAVIČAJU

KULTURNE USTANOVE su knjižnice, muzeji, kazališta, galerije i kina.

Tamo odlazimo kako bismo nešto naučili.

Prilikom posjeta kulturnom ustanovi, potrebno je lijepo i prikladno se odjenuti.

**PRILAGOĐENI PROGRAM – NIKOLA** – pročitati KULTURNE USTANOVE U ZAVIČAJU u svom udžbeniku, riješiti zadatke, prepisati plan ploče.

**LIKOVNA KULTURA**

Za početak razmisli, što je u prirodi u odnosu veći – manji? Što bi bilo manje od slona? Što bi bilo veće od mrava? Pokušaj sam/sama osmisliti još nekoliko primjera.

Za današnji sat trebat ćeš nekoliko kutijica od npr.čaja, keksi, lijekova i sl.

Uz to, pripremi škare i ljepilo.

Današnji zadatak je da napraviš zmaja koristeći kutijice. Kutijice smiješ rezati, prelomiti, izrezati što ti je višak i sl.

Razmisli, što bi bilo manje u odnosu na zmaja?

Za ovaj rad imaš dosta vremena, tako da polako.

Kada rad napraviš, poslikaj mi i pošalji. **Rok je do 6.4.**

Evo dvije sličice kako bi to moglo izgledati.

****

**SAT RAZREDNIKA**

Kako bi ti,a i tvoji ukućani malo odahnuli od svih školskih obaveza, predlažem ti da odigrate ovu igru da se podružite i zabavite! ☺

<https://wordwall.net/hr/resource/1118140/samo-pozitivno-protiv-korone-virusa>